ไฟแนนซ์ทูเดย์
...มีการคาดกันว่า พล.อ.ประยุทธ์ จันทร์โอชา นายกรัฐมนตรี จะใช้อำนาจมาตรา 44 สั่งพักงานข้าราชการรอบสองในไม่ช้านี้ ครั้งนี้หวยยังออกที่กระทรวงการคลัง โดยเฉพาะข้าราชการระดับกลางของกรมสรรพากรที่เกี่ยวข้องกับการทุจริตการคืนภาษีมูลค่าเพิ่มจากการส่งออกปลอมทำให้ประเทศเสียหายกว่า 4,000 ล้านบาท และข้าราชการที่ปล่อยนำเข้ารถหรูแจ้งราคาสำแดงต่ำทำให้ประเทศเสียหายนับหมื่นล้านบาท
28 พ.ค. 2558

...มีการคาดกันว่า พล.อ.ประยุทธ์ จันทร์โอชา นายกรัฐมนตรี จะใช้อำนาจมาตรา 44 สั่งพักงานข้าราชการรอบสองในไม่ช้านี้ ครั้งนี้หวยยังออกที่กระทรวงการคลัง โดยเฉพาะข้าราชการระดับกลางของกรมสรรพากรที่เกี่ยวข้องกับการทุจริตการคืนภาษีมูลค่าเพิ่มจากการส่งออกปลอมทำให้ประเทศเสียหายกว่า 4,000 ล้านบาท และข้าราชการที่ปล่อยนำเข้ารถหรูแจ้งราคาสำแดงต่ำทำให้ประเทศเสียหายนับหมื่นล้านบาท
...สำหรับอนาคตของ สาธิต รังคสิริ และ ราฆพ ศรีศุภอรรถ ผู้ตรวจราชการกระทรวงการคลังที่ถูกนายกรัฐมนตรีสั่งพักงานก่อนหน้านี้ จะถูกโยกไปนั่งประจำสำนักนายกรัฐมนตรีหรือไม่ ตอนนี้ รมว.คลัง ยกเรื่องนี้ให้ รังสรรค์ ศรีวรศาสตร์ ปลัดคลัง เป็นผู้ชี้ขาด
...ยังไม่จบง่ายๆ สำหรับคณะกรรมการอุทธรณ์ของกรมศุลกากร ที่ยืนยันให้บริษัท โตโยต้า ต้องจ่ายภาษีจากการนำเข้ารถยนต์พริอุสไม่ถูกต้องกว่าหมื่นล้านบาท โดยที่ผ่านมาบิ๊กโตโยต้าต้องขอเข้าพบ วิสุทธิ์ ศรีสุพรรณ รมช.คลัง ที่ดูแลกรมศุลกากรเพื่อเคลียร์ปัญหานี้เป็นการด่วน
...สมชัย สัจจพงษ์ อธิบดีกรมศุลกากร ยืนยันว่า การทวงภาษีที่จ่ายไม่ครบถือเป็นผลงานชิ้นโบแดงของเจ้าหน้าที่กรมศุลกากร หลังจากเรื่องนี้ค้างกันมานานสางกันไม่เสร็จ ถึงแม้ว่าจะทำดีแล้วจะยังมีบรรดาบิ๊กในแวดวงธุรกิจและการเมืองโทรมาสับอธิบดีสายเกือบไหม้ก็ตาม